Mt bo’limlari tomonidan maktabgacha ta’lim tashkilotiga rahbarlik qilish

|
Mt bo’limlari tomonidan maktabgacha ta’lim tashkilotiga rahbarlik qilish
|
Sana | 30.11.2023 | Hajmi | 21,59 Kb. | | #108878 |
Bog'liq Mt bo’limlari tomonidan maktabgacha ta’lim tashkilotiga rahbarli
MT BO’LIMLARI TOMONIDAN MAKTABGACHA TA’LIM TASHKILOTIGA RAHBARLIK QILISH
Reja
1. Maktabgacha ta’limga rahbarlik.
2. Maktabgacha ta’lim boshqarmasi, uning vazifasi, ish mazmuni.
3. Ta’lim sohasidagi qonun hujjatlarida ta’lim tizimini boshqarish.
Asosiy o‘quv materiali qisqacha bayoni.O‘zbekiston Respublikasi Maktabgacha ta’limi vazirligi, Qoraqalpog‘iston Respublikasi Xalq ta’limi vazirligi, viloyat va Toshkent shahar Xalq ta’limi boshqarmalari, tuman (shahar) Xalq ta’limi bo‘limlari maktabgacha ta’limni boshqarishning vakolatli organlari hisoblanadi. Qoraqalpog‘iston Respublikasi Xalq ta’limi vazirligi, viloyat va Toshkent shahar Xalq ta’limi boshqarmalari, tuman (shahar) Xalq ta’limi bo‘limlari O‘zbekiston Respublikasi Vazirlar Mahkamasiga, viloyatlar va Toshkent shahar hamda tuman (shahar) hokimliklariga bo‘ysunadi. Viloyat, shahar, tuman xalq ta’limi boshqarmasi turli shakldagi maktabgacha ta’lim muassasalari tarmog‘ini shakllantirish va rivojlantirish ishlarini boshqaradi. U maktabgacha ta’lim muassasasining moddiy-texnika bazasini mustahkamlash, yangi muassasalarni qurish, mablag‘ bilan ta’minlash, kadrlar tanlash ishlariga ko‘maklashadi, kadrlarni tayerlash va malakasini oshirish ishlarini yo‘lga qo‘yadi, uslubiy qo‘llanmalar va ko‘rgazmali vositalar bilan ta’minlaydi, idoralar, jamoat tashkilotlari, ota-onalar faoliyatini muvofikdashtiradi. Kengash tarkibiga homiylik qiluvchi muassasalarning xodimlari, ota-onalar, o‘rta maktab, maktabgacha ta’lim, tibbiy yordam, mahalla qo‘mitasi vakillari kiritiladi. Maktabgacha ta’lim mudirasi tegishli tuman maktabgacha ta’limi bo‘limi tomonidan tayinlanadi. Maktabgacha ta’lim tashkilotlari faoliyati asosan davlat byudjeti mablag‘lari hisobidan moliyalashtiriladi. Maktabgacha ta’limi vazirligi, viloyat boshqarmalari, shahar va tuman bo‘limlari — maktab, maktabgacha ta’lim va maktabdan tashqari, maktab internatlar, akademik litsey va kollejlarga rahbarlik qiluvchi yuqori organlar hisoblanadi. Maktabgacha ta’limi vazirligi, viloyat boshqarmalari, shahar va tuman bo‘limlari quyidagi yo‘nalishlar bo‘yicha faoliyat yuritadi: —maktabgacha ta’lim; Maktabgacha ta’limi vazirligi tizimidagi tashkilot va muassasalarga umumiy rahbarlik vazir tomonidan amalga oshiriladi. Har bir yo‘nalish bo‘yicha rahbarlik vazir o‘rinbosarlari, boshqarma va bo‘lim boshliqlari tomonidan amalga oshiriladi. Maktabgacha ta’limi vazirligining maktabgacha ta’lim bosh boshqarmasi zimmasiga mamlakatimizda maktabgacha ta’lim tizimini rivojlantirish, muassasalar faoliyatiga rahbarlik qilish va uni nazorat etish vazifasi yuklatilgan. O‘zbekiston Respublikasi Maktabgacha ta’limi vazirligi Qoraqalpog‘iston Maktabgacha ta’limi vazirligi faoliyatiga ko‘maklashadi va ish rejalarini tasdiqlaydi. Vazirlik «Ta’lim to‘g‘risida»gi Qonun, Kadrlar tayyorlash milliy dasturi va boshqa me’yoriy hujjatlarga tayangan holda faoliyat yuritib, maktabgacha ta’lim, umumiy, o‘rta maxsus va malaka oshirish institutlari tizimini takomillashtirish, respublikada pedagogika fanini taraqqiy ettirish ishlariga rahbarlik qiladi. Vazirlikning asosiy vazifalari quyidagilar hisoblanadi: — umuminsoniy qadriyatlar, tarixiy tajriba, xalqning ko‘p asrlik ilmiy va madaniy an’analarini, jamiyatning kelgusi taraqqiyotini hisobga olgan holda, respublikaning intellektual va ilmiy imkoniyatini rivojlantirish, o‘zining jamiyat, oila va davlat oldidagi mas’uliyatini anglaydigan, har tomonlama etuk, erkin shaxsni shakllantirish maqsadida ta’lim sohasida davlat siyosatini amalga oshirish; —ta’lim strategiyasini ishlab chiqish, uning rivojlanish istiqbolini belgilash va rejalashtirish, ta’lim tizimining xalq xo‘jaligi boshqa sohalari bilan o‘zaro munosabati tartibini takomillashtirish; —ta’lim mazmunini muntazam yangilab turish hamda ta’limning jahon andozalariga, aholining milliy, yosh va boshqa guruhlari ehtiyojlariga javob beradigan yangi mazmuni ishlab chiqilishini ta’minlash; —kasb ta’limi olish va yangi„ijtimoiyiqtisodiy sharoitlardagi faoliyatga tayyorlanish uchun yoshlarning umumiy o‘rta va bazaviy ta’limi konsepsiyasini shakllantirish va ro‘yobga chiqarish; bolalar va o‘smirlarni ijtimoiy-huquqiy jihatdan himoya qilish, chora-tadbirlari kompleksini ishlab chiqish va amalga oshirish; — O‘zbekiston Respublikasi hukumatining ta’lim ilmiy-pedagog xodimlar tayyorlash va ulardan foydalanishni takomillashtirish, ta’lim sohasi xodimining jamiyatdagi ijtimoiy maqomini ko‘tarishni amalga oshirish sohasilagi kadrlar siyosatini ro‘yobga chiqarish; —o‘quv- tarbiya jarayoni sifatiga davlat bahosini berish, davlat tasarrufida bo‘lgan va davlatga qarashli bo‘lmagan ta’lim muassasalarida ishchilar va mutaxassislar tayyorlash; —ta’limning moddiy negizini rivojlantirish va texnika bilan qayta jihozlash chora-tadbirlarini ishlab chiqish va amalga oshirish, zamonaviy ta’limni amalga oshirish uchun zarur bo‘lgan turli buyumlar ishlab chiqarish va xizmatlar ko‘rsatish yo‘nalishlarini belgilash; —ta’lim masalalarida xalqaro, davlatlararo darajalarda O‘zbekiston Respublikasi manfaatlarini belgilangan tartibda ifodalash; —ta’lim muassasalarida, ularning idoraviy bo‘ysunishidan qat’i nazar, o‘quv-tarbiyaviy va uslubiy ishlarni muvofiqlashtirish, vazirliklar, davlat qo‘mitalari va idoralar bilan birgaliqda ta’lim sifatini oshirish, bolalar va yoshlar tarbiyasi bo‘yicha tadbirlarni ishlab chiqish. Maktabgacha ta’lim boshqarmasi, uning vazifasi, ish mazmuni. Maktabgacha ta’lim boshqarmasining vazifalari quyidagilardan iborat: —maktabgacha ta’lim muassasalari faoliyatining asosiy yo‘nalishlariga rahbarlik qilish; —maktabgacha tarbiya muassasalarida ta’lim-tarbiya va tashkiliy-pedagogik ishlarga rahbarlik qilish; —«Ta’lim to‘g‘risida»gi Qonun, Kadrlar tayyorlash milliy dasturi va maktabgacha ta’lim konsepsiyasida va sohaga oid boshqa qonun hujjatlarida ko‘zda tutilgan vazifalarning bajarilishi ustidan nazorat qilish; —aholi o‘rtasida pedagogik bilimlarni targ‘ib etish va ommalashtirish ishlarini muvofiqlashtirish; —«ILK QADAM» dasturini takomillashtirish ishlariga rahbarlik qilish; — maktabgacha ta’lim tashkilotlari va oilada bolalarga ta’lim-tarbiya berishning o‘zaro uyg‘unligini ta’minlash; - pedagogika fani va amaliyoti yutuqlari asosida maktabgacha ta’lim muassasalarida ta’limtarbiya dasturlarini takomillashtirib borish; - maktabgacha ta’lim tashkilotlariga uslubiy rahbarlikni amalga oshirish; - bo‘ysunishidan qat’i nazar, maktabgacha ta’lim muassasalari faoliyati ustidan nazorat qilish; - maktabgacha ta’lim muassasalari uchun kadrlar tayerlash va malakasini oshirish ishlariga rahbarlik kilish; - xorijiy mamlakatlarning maktabgacha tarbiya muassasalari faoliyatini boshqaradigan idoralar bilan hamkorlikni yo‘lga qo‘yish. O‘zbekiston Respublikasi Maktabgacha ta’limi vazirligi maktabgacha ta’lim boshqarmasi unga topshirilgan faoliyat yo‘nalishi bo‘yicha vazirlikning boshqa boshqarma va bo‘limlari, viloyat, shahar, tuman maktabgacha ta’lim boshqarmalari (bo‘limlari), Iqtisodiyot, Sog‘liqni saqlash vazirliklari, Pedagogika fanlari akademiyasi, shuningdek, qaramog‘ida maktabgacha ta’lim muassasalari bo‘lgan tarmoklarning tegishli bo‘linmalari bilan amaliy hamkorligi yo‘lga qo‘yilgan. Maktabgacha ta’lim boshqarmasining ish mazmuni quyidagilardan iborat: ta’lim-tarbiya va tashkiliy-pedagogik ishlarga rahbarlik qilish; ijtimoiy maktabgacha ta’lim muassasalarini rivojlantirishning asosiy yo‘nalishlarini aniqlash; —viloyat, shahar, tuman maktabgacha ta’limi bo‘limlari, maktabgacha ta’lim boshqarmalari (bo‘limlari) tomonidan me’yoriy, instruktiv, metodik-dasturiy hujjatlarning bajarilishini nazorat qilish; —ichki mehnat tartibi to‘g‘risida nizom, yo‘l-yo‘riq va qoidalarni ishlab chiqish (kasaba uyushmalari bilan hamkorlikda); —muassasalar tarmog‘i taraqqiyotining istiqboli, yillik, xalq xo‘jaligi va davlat rejalarini tuzishda, kapital qurilish, kadrlar tayyorlash, pedagogik mahoratni oshirish va uni nazorat qilishda ishtirok etish, namunaviy binolar loyihasini ishlab chiqish, muassasalarning uskunalar va o‘quv-ko‘rgazma qo‘llanmalariga bo‘lgan talabini aniqlash; —bolalar hayoti va sog‘lig‘ini saqlash bo‘yicha tadbirlar ishlab chiqish, uning bajarilishini nazorat qilish; —ixtisoslashtirilgan maktabgacha ta’lim muassasalarining ishini tashkil etish; —maktabgacha ta’lim yoshidagi bolalarni tarbiyalash borasida to‘plangan ilg‘or xorijiy tajribalarni o‘rganish va amaliyotga joriy etish; —mehnatkashlarning arizalari, xat va shikoyatlarini ko‘rib chiqish va tegishli qarorlar qabul qilish va hokazolar. Viloyat, shahar boshqarmalari bevosita Maktabgacha ta’limi vazirligiga bo‘ysunadi. Viloyat, shahar, tuman xalq ta’limi bo‘limlarida maktabgacha ta’lim sektori mavjud bo‘lib, u mazkur hududda joylashgan muassasalar faoliyatini boshqaradi, ularning ishini nazorat qiladi, pedagog xodimlar malakasini oshirish tadbirlari ham ular zimmasidadir. Tuman xalq ta’limi bo‘limi shu hududda joylashgan barcha maktabgacha ta’lim muassasalari, ular qaysi idora va tashkilotlarga bo‘ysunishidan qat’i nazar, nazorat etadi. Maktabgacha ta’lim tashkiloti nazoratchi uslubchisining vazifalari, huquklari va unga qo‘yilgan talablar. Maktabgacha ta’lim tashkilotlari ishiga bevosita rahbarlik qilish xalq ta’limi bo‘limi maktabgacha ta’lim nazoratchi uslubchi zimmasiga yuklatiladi. Nazoratchi uslubchi — maktabgacha ta’lim muassasalariga tegishli qonun qoidalarning bajarilishini nazorat qiluvchi shaxsdir. Nazoratchi uslubchining ishi murakkab va ko‘p qirralidir. SHuningdek, u mamlakatimizda xalq ta’limi sohasiga oid chiqarilgan qonunlar, Kadrlar tayyorlash milliy dasturi va instruktiv, dasturiy, uslubiy hujjatlarga amal qiladi. Nazoratchi uslubchining asosiy vazifalari quyidagilardan iborat: —turli tildagi, idoraviy bo‘ysunishidan qat’i nazar, barcha maktabgacha ta’lim muassasalarida «Ilk qadam » dasturi va DT ning bajarilishini kuzatadi, tekshiradi; —maktabgacha ta’lim tashkiloti ishini har tomonlama nazorat etadi; — amaldagi qonunlar doirasida yo‘lyo‘riq, buyruq,tavsiya, ko‘rsatmalar beradi; —g‘ayriqonuniy ishlarga chek qo‘yadi va bu haqda xalq ta’limi bo‘limiga axborot taqdim etadi; —maktabgacha ta’lim tashkiloti faoliyatini takomillashtirish bo‘yicha taklif-tavsiya, fikr mulohazalar beradi; —xalq ta’limi bo‘limida mudira, uslubchi va tarbiyachilar uchun ilmiy-uslubiy kengashlar tashkil etadi; — maktabgacha ta’lim tashkiloti xodimlarini attestatsiyadan o‘tkazadi; — xodimlarni rag‘batlantirish va jazolash, ishdan bo‘shatish masalalari bo‘yicha tavsiyalar beradi. Nazoratchi-uslubchiga qo‘yiladigan asosiy talablar: Nazoratchi-uslubchi: — maktabgacha ta’lim tizimi ishini va tamoyillarini puxta egallagan, oliy maxsus ma’lumotga, ko‘p yillik ish stajiga, eng ilg‘or, yuksak pedagogik tashkilotchilik qobiliyatiga ega bo‘lishi; — har jihatdan etuk, o‘z ishining ustasi, dunyoqarashi keng, davlatimizning ta’lim yo‘nalishidagi siyosatini chuqur biladigan, nazoratchi uslubchi mutaxassisligi bo‘yicha yuqori malakaga ega bo‘lishi; — qat’iyatli, xolis, vijdonli, davlat manfaatlarini ko‘zlab ish yuritadigan, zimmasidagi mas’uliyatni chuqur his etadigan, tartibli, o‘ziga va boshqalarga talabchan, o‘z so‘zida tura oladigan, kamchilikka murosasiz bo‘lishi; — maktabgacha ta’lim ravnaqi uchun eng muhim vazifalarni o‘z vaqtida aniqlay olishi, ularni qisqa muddatda bajara olish qobiliyatiga ega bo‘lishi; —maktabgacha ta’lim tashkiloti faoliyatini har tomonlama chuqur tahlil qila oladigan, mavjud kamchiliklarni o‘z vaqtida bartaraf etish choralarini belgilab amalga oshirishga qodir bo‘lishi; —Maktabgacha ta’limi bo‘limi va maktabgacha ta’lim tashkilotlariga doimiy ravishda uslubiy yordam berishga tayyor bo‘lishi; —yangilikka intiluvchan, pedagogika fani sohasida qo‘lga kiritilgan yangi ishlanmalar va texnologiyalarni, etuk pedagoglarning ilg‘or ish tajribalar amaliyotini tatbiq etishga qodir bo‘lishi; —g‘oyaviy, siyosiy, pedagoglik saviyasi va bilimlarini oshirish ustida tinimsiz ishlash ko‘nikmasini egallagan bo‘lishi zarur. Nazoratchi-uslubchi har uch yilda malaka oshirish kurslarida o‘z malakasini oshiradi. Maktabgacha ta’lim tashkilotlari ishining barcha bo‘limlarini samarali boshqarish uchun nazoratchiuslubchi o‘z ishini aniq va puxta o‘ylangan reja asosida, keng jamoatchilikka tayangan holda amalga oshirishi kerak. Nazoratchi-uslubchi aholining maktabgacha ta’lim tashkilotlariga bo‘lgan talabini qondirishga alohida e’tibor qaratishi lozim. Shu maqsadda u maktabgacha ta’lim muassasalari tarmog‘ini kengaytirishning kundalik va istiqbol rejalarini tuzishda ishtirok etadi va yangi muassasalarning foydalanishga topshirilishini muntazam nazorat etib boradi. Nazoratchi uslubchi maktabgacha ta’lim muassasalarining samarali faoliyat yuritishiga harakat qiladi, ayniqsa, qishloqda maktabgacha ta’lim muassasalari qurilishiga, ularning moddiy bazasining yaxshilanishiga alohida e’tibor qaratadi. Nazoratchi-uslubchi moliya masalalarini tushunishi, maktabgacha ta’lim tashkilotlarini jihozlash, bolalarni ovqatlantirishga oid me’yoriy hujjatlarni bilishi, muassasa faoliyati uchun ajratilgan mablag‘larni o‘z vaqtida berilishi va to‘g‘ri sarflanishini muntazam tekshirib turishi, bu borada markazlashtirilgan buxgalteriya bilan hamkorlikda ishlashi kerak. Nazoratchi-uslubchi maktabgacha ta’lim tashkilotiga borganida uslubiy, tarbiyaviy va ma’muriy-xo‘jalik ishlar holatini o‘rganadi, ilg‘or tajribani, ishdagi kamchiliklarni aniklaydi, zarur yordam ko‘rsatadi. U «Ilk qadam» dasturi va DT ning bajarilishini nazorat qiladi, pedagogik kadrlar tarkibi va joylashtirilishini o‘rganadi, ularning malakasini oshirishga qaratilgan choratadbirlarni ishlab chiqadi. Nazoratchi-uslubchi faoliyatida ota-onalar qo‘mitasi ishiga rahbarlik qilish va aholi o‘rtasida pedagogik bilimlarni targ‘ib etish va ommalashtirish muhim o‘rin tutadi. Uning bu boradagi faoliyatiningmazmuni va shakllari muayyan hudud (viloyat, shahar, tuman, qishloq) sharoitiga muvofiq ravishda belgilanadi. Maktabgacha ta’limi bo‘limlariga umumiy rahbarlik bo‘lim mudiri, nazoratchi-uslubchi tomonidan ishlab chiqilgan yillik reja asosida olib boriladi. Rejaning kirish qismida avvalgi o‘quv yiliga tavsifnoma, qanday shaklda va qancha maktabgacha ta’lim muassasalari qurilgani, uslubiy ishlar qay darajada yo‘lga qo‘yilgani, qanday ilg‘or ish tajribalari umumlashtirilgani, shuningdek, amalga oshirilgan tashkiliyxo‘jalik ishlari, o‘tkazilgan kengashlar va boshqa masalalar atroflicha tahlil etiladi. Ta’lim sohasidagi qonun hujjatlarida ta’lim tizimini boshqarish asoslari. O‘zbekiston Respublikasi Vazirlar Mahkamasining ta’lim sohasidagi vakolatlari. O‘zbekiston Respublikasi Vazirlar Mahkamasining ta’lim sohasidagi vakolatlariga quyidagilar kiradi: — ta’lim sohasida yagona davlat siyosatini amalga oshirish; ---ta’lim sohasidagi davlat boshqaruvi organlariga rahbarlik qilish; —ta’limni rivojlantirish dasturlarini ishlab chiqish va amalga oshirish; —ta’lim tashkilotlarini tashkil etish, qayta tashkil etish va tugatish tartibini belgilash; —ta’lim tashkilotlarini akkreditatsiyadan, pedagog, ilmiy kadrlarni attestatsiyadan o‘tkazish tartibini belgilash; —boshqa davlatning ta’lim muassasalariga O’zbekiston Respublikasining hududida ta’lim faoliyati bilan shug‘ullanish huquqini beruvchi ruxsatnomalar berish; —qonun hujjatlariga muvofiq xorijiy davlatlarning ta’lim to‘g‘risidagi hujjatlarini tan olish va bu hujjatlarning ekvivalent ekanini qayd etish tartibini belgilash; —davlat ta’lim standartlarini tasdiqlash; —davlat tomonidan tasdiqlangan namunadagi ma’lumot to‘g‘risidagi hujjatlarni tasdiqlash va ularni berish tartibini belgilash; —davlat grantlari miqdorini va ta’lim muassasalariga qabul qilish tartibini belgilash; —davlat oliy ta’lim muassasasining rektorlarini tayinlash; —ta’lim oluvchilarni akkreditatsiya qilingan bir ta’lim muassasasidan boshqasiga o‘tkazish tartibini belgilash; — qonun hujjatlariga muvofiq boshqa vakolatlar. Ta’limni boshqarish bo‘yicha vakolatli davlat organlarining huquq doirasiga quyidagilar kiradi: —ta’lim sohasida yagona davlat siyosatini ro‘yobga chiqarish; —ta’lim tashkilotlari faoliyatini muvofiqlashtirish va uslubiy jihatdan ularga rahbarlik qilish; —davlat ta’lim standartlari, mutaxassislarning bilim saviyasi va kasb tayyorgarligiga bo‘lgan talablar bajarilishini ta’minlash; —o‘qitishning ilg‘or shakllari va yangi pedagogik texnologiyalarni, ta’limning texnik va axborot vositalarini o‘quv jarayoniga joriy etish; o‘quv va o‘quvuslubiy adabiyotlarni yaratish va nashr etishni tashkil qilish; —ta’lim oluvchilarning yakuniy davlat attestatsiyasi va davlat ta’lim muassasalarida eksternat to‘g‘risidagi nizomlarni tasdiklash; —davlat oliy ta’lim muassasasining rektorini tayinlash to‘g‘risidagi O‘zbekiston Respublikasi Vazirlar Mahkamasiga takliflar kiritish; —pedagog xodimlarni tayyorlash, ularning malakasini oshirish va qayta tayyorlashni tashkil etish; —qonun hujjatlariga muvofiq boshqa vakolatlar. Ta’lim muassasasini boshqarish: —ta’lim muassasasini uning rahbari boshqaradi; — ta’lim muassasalarida qonun hujjatlariga muvofiq faoliyat ko‘rsatadigan jamoat boshqaruvi organlari ham tashkil etilishi mumkin. Nazorat savol va topshiriqlari: 1. «Ta’lim to‘g‘risida»gi Qonunda xalq ta’limi bo‘limlari tomonidan boshqarish maqsadlarini yoriting. 2.Maktabgacha ta’limi vazirligining tashkiliy tizimi va ish mazmuni nimalardan iborat? 3.Maktabgacha ta’lim boshqarmasi, uning vazifasi, ish faoliyatini yoritib bering. 4.Maktabgacha ta’limi bo‘limi nazoratchi uslubchisi va unga qo‘yilgan talablar nimalardan iborat? 5.Nazoratchiuslubchi faoliyatining mazmuni nimalardan iborat? 6.Ota-onalar va jamoatchilik bilan ish uslublarini izohlab bering. Foydalanilgan adabiyotlar: 1.O‘zbekiston Respublikasining «Ta’lim to‘g‘risida»gi Qonuni.// Barkamol avlod O‘zbekiston taraqqiyotining poydevori.~T., «SHarq», 1997. 2..Kadrlar tayyorlash milliy dasturi.// Barkamol avlod O‘zbekiston taraqqiyotining poydevori. —T., «Sharq», 1997. 3.Ilk qadam . dastur. —T., 2018. 4.Maktabgacha ta’limi xodimlari asosiy lavozimlarining malaka tavsiflari. —T., 2018. 5.Maktabgacha ta’lim tizimiga doir xuquqiy-me’yoriy hujjatlar to‘plami. T., «YUEK. RKE55», 2009. Mavzu yuzasidan test topshiriqlari: 1. Maktabgacha ta’limi bo‘limi nazoratchi-uslubchisiniig boshqaruv faoliyati qaysi javobda to‘g‘ri berilgan: a) maktabgacha ta’lim muassasalari faoliyatini muvofiqlashtirish, ularga uslubiy yordam ko‘rsatish; b) reja asosida tekshiruvlarni o‘tkazish; v) alohida mavzular bo‘yicha hamda yalpi tekshiruv o‘tkazish; g) axborotlarni to‘plash, tahlil qilish. 2. Maktabgacha ta’lim bo‘yicha nazorat ishlarini tashkil etishning ahamiyati nimada? a) maktabgacha ta’lim muassasasining ta’lim-tarbiya ishlarining samaradorligini oshiradi; b) ta’lim-tarbiya va uslubiy ishlar sifatini oshiradi; v) maktabgacha ta’lim xodimlarining mutaxassislik bo‘yicha malakasini o‘stiradi; g) smeta bo‘yicha xarajatlarning to‘g‘ri sarflanishini ta’minlaydi. 3. Maktabgacha ta’lim bo‘limi nazoratchi-uslubchisining vazifalari nimalardan iborat? a) maktabgacha ta’lim muassasasi faoliyatining barcha yo‘nalishlarini nazorat etish, rahbarlik qilish, kadrlar bilan ta’minlash, uslubiy yordam ko‘rsatish; b) metodik birlashma ishiga rahbarlik qilish, Pedagogik kengashni o‘tkazish, bolalarni maktab ta’limiga tayyorlash; v) ochiq tadbirlar o‘tkazishni tashkil etish, homiy tashki lotlar bilan ishlash, maktabga rahbarlik qilish; g) mudira va uslubchilar ish faoliyatini nazorat qilish. 4. Xalq ta’limi nazoratchi-uslubchisining asosiy ish faoliyati bu a) qaramog‘idagi barcha maktabgacha ta’lim muassasalari faoliyatini nazorat qilish, ularga amaliy yordam ko‘rsatish; b) boshqaruv, nazorat, ta’lim-tarbiya ishlariga rahbarlik qilish, kadrlarni tanlash; v) kadrlarni to‘g‘ri tanlash, ularning faoliyatini nazorat qilish; g) ta’lim-tarbiya ishlariga rahbarlik qilish, ota-onalar bilan ishlash. 5. Xalq ta’limi xodimlari asosiy vazifalarining malaka tavsiflari qaysi vazirlik tomonidan tasdiqlanadi? a) O‘zbekiston Respublikasi Xalq ta’limi vazirligi; v) O‘zbekiston Respublikasi Sog‘liqni saqlash vazirligi; s) O‘zbekiston Respublikasi Adliya vazirligi; d) O‘zbekiston Respublikasi Mehnat va aholini ijtimoiy muhofaza qilish vazirlig
|
| |